แอมแร จัน

แอมแร จัน (Emre Can, pron; เกิด 12 มกราคม ค.ศ. 1994) เป็นนักฟุตบอลชาวเยอรมันเชื้อสายชาวตุรกี ปัจจุบันเล่นในตำแหน่งกองกลางให้กับโบรุสซีอาดอร์ทมุนท์และทีมชาติเยอรมนี
เขาเริ่มต้นอาชีพที่ไบเอิร์นมิวนิกส่วนใหญ่ในฐานะทีมสำรอง ก่อนจะย้ายไปเล่นให้กับไบเออร์ 04 เลเวอร์คูเซินเป็นเวลาหนึ่งปี และในฤดูกาลถัดมาจันก็ย้ายมาเป็นนักเตะในสังกัดสโมสรฟุตบอลลิเวอร์พูลด้วยค่าตัวประมาณ 9.75 ล้านปอนด์

**สโมสรอาชีพ**

**ไบเอิร์นมิวนิก**

**ไบเออร์ 04 เลเวอร์คูเซิน**

**ลิเวอร์พูล**
ในวันที่ 3 กรกฎาคม ค.ศ. 2014 สโมสรลิเวอร์พูล เซ็นสัญญาคว้าตัว แอมแร จัน จากไบเออร์ 04 เลเวอร์คูเซิน ด้วยค่าตัว 9.75 ล้านปอนด์

**ฤดูกาล 2014-15**
ไฟล์:Can costa.png|thumb|left|175px|จันลงเล่นในนัดที่เจอกับ เชลซี
ในพรีเมียร์ลีก นัดเปิดฤดูกาล 2014-15 ลิเวอร์พูล เปิดสนามแอนฟีลด์เอาชนะ เซาแทมป์ตัน 2-1 จันมีชื่ออยู่ในม้านั่งสำรองแต่ไม่ได้ลงสนาม ต่อมา ในวันที่ 25 สิงหาคม ค.ศ. 2014 จันลงเล่นนัดแรกให้กับลิเวอร์พูล โดยลงสนามเป็นตัวสำรองแทน โจ แอลเลน ในนัดที่ ลิเวอร์พูล พ่ายแพ้ แมนเชสเตอร์ซิตี 1-3
ต่อมา ในวันที่ 19 ตุลาคม ค.ศ. 2014 จันลงเล่นเป็นตัวจริงนัดแรกให้กับลิเวอร์พูล ในนัดที่ ลิเวอร์พูล เอาชนะ ควีนส์พาร์กเรนเจอส์ ที่ลอฟตัสโรด 3-2 ต่อมา ในวันที่ 8 พฤศจิกายน ค.ศ. 2014 จันทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์พ่ายแพ้ เชลซี 1-2 ต่อมา ในวันที่ 4 เมษายน ค.ศ. 2014 จันโดนใบเหลืองใบที่ 2 เป็นใบแดงไล่ออกจากสนามเป็นครั้งแรกในนัดที่ ลิเวอร์พูล พ่ายแพ้ อาร์เซนอล 1-4

**ฤดูกาล 2015-16**
ในวันที่ 22 ตุลาคม ค.ศ. 2015 ยูฟ่ายูโรปาลีก ฤดูกาล 2015–16 รอบแบ่งกลุ่ม จันทำประตูแรกให้กับลิเวอร์พูลในฤดูกาล 2015-16 ในนัดที่ลิเวอร์พูลเปิดสนามแอนฟีลด์เสมอกับ รูบิน คาซัน จากรัสเซีย 1-1 นอกจากนี้ยังเป็นประตูแรกของลิเวอร์พูลภายใต้การคุมทีมของผู้จัดการทีมคนใหม่ เยือร์เกิน คลอพพ์ ต่อมา ในวันที่ 14 กุมภาพันธ์ ค.ศ. 2016 จันทำประตูแรกในพรีเมียร์ลีก ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 6-0 
ในวันที่ 14 เมษายน ค.ศ. 2016 จันมีอาการบาดเจ็บที่ข้อเท้าในยูฟ่ายูโรปาลีก รอบก่อนรองชนะเลิศ นัดที่สอง ในนัดที่ ลิเวอร์พูล เปิดสนามแอนฟีลด์เอาชนะ โบรุสซีอาดอร์ทมุนท์ 4-3 ผลการตรวจระบุว่า ต้องพัก 4-6 สัปดาห์ ต่อมา ในวันที่ 5 พฤษภาคม ค.ศ. 2016 ยูฟ่ายูโรปาลีก รอบรองชนะเลิศ นัดที่สอง จันกลับมาลงสนามอีกครั้ง ในนัดที่ ลิเวอร์พูล เปิดสนามแอนฟีลด์เอาชนะ บิยาร์เรอัล 3-0 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่ายูโรปาลีกได้สำเร็จ

**ฤดูกาล 2016-17**
ในวันที่ 29 ตุลาคม ค.ศ. 2016 จันทำประตูแรกในพรีเมียร์ลีก ฤดูกาล 2016–17 ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 4-2 ต่อมา ในวันที่ 6 พฤศจิกายน ค.ศ. 2016 จันทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 6-1 ต่อมา ในวันที่ 4 ธันวาคม ค.ศ. 2016 จันยิงประตูให้ ลิเวอร์พูล ขึ้นนำ บอร์นมัท 3-1 แต่สุดท้ายก็แพ้ไป 3-4
ในวันที่ 12 มีนาคม ค.ศ. 2017 จันทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 2-1 ต่อมา ในวันที่ 1 พฤษภาคม ค.ศ. 2017 จันทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ วอตฟอร์ด ที่วิคาริจโรด 1-0 และประตูนี้ของจันทำให้ได้รับการโหวตเป็นประตูยอดเยี่ยมประจำฤดูกาลของลิเวอร์พูล ในงานประกาศรางวัล Players' Awards 2017 รวมถึงคว้ารางวัลประตูยอดเยี่ยมประจำฤดูกาล 2016–17 ของพรีเมียร์ลีก  จบฤดูกาล จันยิงประตูในพรีเมียร์ลีก 5 ประตูจาก 32 นัด ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ

**ฤดูกาล 2017-18**
ในวันที่ 23 สิงหาคม ค.ศ. 2017 ยูฟ่าแชมเปียนส์ลีก ฤดูกาล 2017–18 รอบเพลย์ออฟ นัดที่ 2 จันยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ ฮ็อฟเฟินไฮม์ จากเยอรมัน 4-2 รวมผลสองนัด ลิเวอร์พูล เอาชนะ ฮ็อฟเฟินไฮม์ 6-3 ช่วยให้ ลิเวอร์พูล ผ่านเข้ารอบแบ่งกลุ่ม ยูฟ่าแชมเปียนส์ลีกได้สำเร็จ ต่อมา ในวันที่ 1 พฤศจิกายน ค.ศ. 2017 ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม กลุ่ม E จันทำประตูที่ 3 ในยูฟ่าแชมเปียนส์ลีก ในนัดที่ ลิเวอร์พูล เปิดสนามแอนฟีลด์เอาชนะ มารีบอร์ จากสโลวีเนีย 3-0 ต่อมา ในวันที่ 2 ธันวาคม ค.ศ. 2017 จันทำประตูแรกในพรีเมียร์ลีก ฤดูกาล 2017–18 ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 5-1 ต่อมา ในวันที่ 30 มกราคม ค.ศ. 2018 จันทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ฮัดเดอส์ฟีลด์ทาวน์ ที่สนามกีฬาจอห์นสมิท 3-0 ต่อมา ในวันที่ 24 กุมภาพันธ์ ค.ศ. 2018 จันทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-1

**ยูเวนตุส**

**ชีวิตส่วนตัว**
จันนับถือศาสนาอิสลาม
ในเดือนตุลาคม ค.ศ. 2019 แจงค์ โทซุน นักฟุตบอลต่างชาติชาวตุรกี เผยแพร่ภาพถ่ายในอินสตราแกรมที่เขาระบุว่าสนับสนุนทหารที่มีส่วนเกี่ยวข้องในการบุกโจมตีซีเรียตะวันออกเฉียงเหนือของตุรกี เดิมทีทั้งจันกับอิลไค กึนโดอัน (ทั้งสองเป็นชาวเยอรมนีเชื้อสายตุรกี) ถูกใจโพสต์นี้ อย่างไรก็ตาม ทั้งสองถอนการกดถูกใจในภายหลัง โดยจันกล่าไว้วในหนังสือพิมพ daily Bild ของเยอรมนีเกี่ยวกับเหตุการณ์ดังกล่าวว่า: "ผมเป็นสันตินิยมและต่อต้านสงครามทุกรูปแบบ" โดยระบุด้วยว่าขณะเลื่อนดูไทม์ไลน์ของตนเอง เขากดถูกใจโพสต์นี้โดยไม่ได้ตั้งใจ

**สถิติอาชีพ**

**สโมสร**

**ทีมชาติ**

**ประตูในนามทีมชาติ**
Scores and results list Germany's goal tally first.

**เกียรติประวัติ**

**สโมสร**
ไบเอิร์นมิวนิก- บุนเดิสลีกา: 2012–13- เดเอ็ฟเบ-โพคาล: 2012–13- เดเอฟเอล-ซูเปอร์คัพ: 2012
ลิเวอร์พูล- อีเอฟแอลคัพ รองชนะเลิศ: 2015–16- ยูฟ่าแชมเปียนส์ลีก รองชนะเลิศ: 2017–18- ยูฟ่ายูโรปาลีก รองชนะเลิศ: 2015–16
ยูเวนตุส- เซเรียอา: 2018–19- ซูแปร์โกปปาอีตาเลียนา: 2018
โบรุสซีอาดอร์ทมุนท์- เดเอ็ฟเบ-โพคาล: 2020–21

**ทีมชาติ**
เยอรมนี อายุไม่เกิน 17 ปี- ฟุตบอลชิงแชมป์แห่งชาติยุโรป รุ่นอายุไม่เกิน 17 ปี รองชนะเลิศ: 2011- ฟุตบอลโลก รุ่นอายุไม่เกิน 17 ปี: อันดับที่ 3 2011
เยอรมนี- ฟีฟ่าคอนเฟเดอเรชันส์คัพ: 2017

**รางวัลส่วนตัว**
 นักเตะดาวรุ่งยอดเยี่ยมแห่งปีของลิเวอร์พูล: 2015–16- UEFA Europa League Squad of the Season: 2015–16- BBC Goal of the Season: 2016–17- Carling Goal of the Season: 2016–17- ประตูยอดเยี่ยมประจำฤดูกาลของลิเวอร์พูล: (2016–17: เจอกับ วอตฟอร์ด ในวันที่ 1 พฤษภาคม 2017)- ประตูยอดเยี่ยมประจำเดือนของอีเอ สปอร์ตส์: มีนาคม 2017

**อ้างอิง**

**แหล่งข้อมูลอื่น**
  Profile ที่เว็บไซต์ของโบรุสซีอาดอร์ทมุนท์-  Portrait at spox.com de-  kicker profile de
หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเยอรมัน
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากแฟรงก์เฟิร์ต
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2024